Rekomendacija TARYBOS SPRENDIMAS dėl Kroatijos prisijungimo prie 1997 m. gegužės 26 d. Konvencijos dėl kovos su korupcija, susijusia su Europos Bendrijų pareigūnais ar Europos Sąjungos valstybių narių pareigūnais, parengtos vadovaujantis Europos Sąjungos sutarties K.3 straipsnio 2 dalies c punktu /* COM/2014/0661 final - 2014/0322 (NLE) */





AIŠKINAMASIS MEMORANDUMAS 2011 m. sutartimi dėl Kroatijos Respublikos stojimo[1] nustatyta supaprastinta sistema dėl Kroatijos prisijungimo prie ES sutarties 34 straipsnio (anksčiau ES sutarties K.3 straipsnis) pagrindu valstybių narių sudarytų konvencijų (ir protokolų). Stojimo akto 3 straipsnio 4 ir 5 dalyse nurodyta, kad Kroatija šiuo aktu prisijungia prie šių konvencijų ir protokolų. Stojimo akto 3 straipsnio 5 dalyje numatyta, kad šiuo tikslu Taryba priima sprendimą dėl datos, kurią šios konvencijos įsigalioja Kroatijai, ir dėl visų šių konvencijų pritaikomųjų pataisų, reikalingų dėl naujos valstybės narės prisijungimo (bet kuriuo atveju konvencijos turėtų būti priimamos kroatų kalba, kad tekstai šia kalba būtų autentiški). Taryba priima sprendimą, remdamasi Komisijos rekomendacija ir pasikonsultavusi su Europos Parlamentu. Stojimo akto I priede pateikiamas susijusių konvencijų ir protokolų sąrašas. Sąraše nurodyta 1997 m. gegužės 26 d. Konvencija dėl kovos su korupcija, susijusia su Europos Bendrijų pareigūnais ar Europos Sąjungos valstybių narių pareigūnais, parengta vadovaujantis Europos Sąjungos sutarties K.3 straipsnio 2 dalies c punktu. Šia Komisijos rekomendacija dėl Tarybos sprendimo siekiama padaryti reikiamus pakeitimus, susijusius su Kroatijos prisijungimu prie minėtos konvencijos, remiantis Stojimo akto 3 straipsnio 4 ir 5 dalimis. 2014/0322 (NLE) Rekomendacija TARYBOS SPRENDIMAS dėl Kroatijos prisijungimo prie 1997 m. gegužės 26 d. Konvencijos dėl kovos su korupcija, susijusia su Europos Bendrijų pareigūnais ar Europos Sąjungos valstybių narių pareigūnais, parengtos vadovaujantis Europos Sąjungos sutarties K.3 straipsnio 2 dalies c punktu EUROPOS SĄJUNGOS TARYBA, atsižvelgdama į Europos Sąjungos sutartį, atsižvelgdama į Kroatijos stojimo sutartį, atsižvelgdama į Kroatijos stojimo aktą (toliau – Stojimo aktas), ypač į jo 3 straipsnio 5 dalį, atsižvelgdama į Komisijos rekomendaciją[2], atsižvelgdama į Europos Parlamento nuomonę[3], kadangi: (1) 1997 m. gegužės 26 d. pasirašyta Konvencija dėl kovos su korupcija, susijusia su Europos Bendrijų pareigūnais ar Europos Sąjungos valstybių narių pareigūnais (toliau – Konvencija prieš pareigūnų korupciją), įsigaliojo 2005 m. rugsėjo 28 d.; (2) Stojimo akto 3 straipsnio 4 dalyje numatyta, kad Kroatija prisijungia prie valstybių narių sudarytų konvencijų ir protokolų, išvardytų Stojimo akto I priede, kuriame, inter alia, nurodyta Konvencija dėl kovos su korupcija, susijusia su Europos Bendrijų pareigūnais ar Europos Sąjungos valstybių narių pareigūnais. Tarybos nustatytą datą jie įsigalioja Kroatijai; (3) pagal Stojimo akto 3 straipsnio 5 dalį Taryba turi padaryti visus reikiamus pakeitimus, susijusius su prisijungimu prie tų konvencijų ir protokolų, NUSPRENDĖ: 1 straipsnis Konvencija prieš pareigūnų korupciją Kroatijai įsigalioja pirmą kito mėnesio po šio sprendimo priėmimo dieną. 2 straipsnis Konvencijos prieš pareigūnų korupciją tekstai, parengti kroatų kalba ir pridėti prie šio sprendimo, yra autentiški tomis pačiomis sąlygomis kaip ir kiti Konvencijos prieš pareigūnų korupciją tekstai. 3 straipsnis Šis sprendimas įsigalioja kitą dieną po jo paskelbimo Europos Sąjungos oficialiajame leidinyje. Priimta Briuselyje Tarybos vardu Pirmininkas [1] OL L 112, 2012 4 24, p. 6–110. [2] OL C, , p. . [3] OL C, , p. . Translation of the Annex is not required for adoption as, as stated in the main act, the Annex concerns the Croatian language version only.